open-index/open-wikipedia-markdown huggingface dataset:
Astrid Espegren

**Astrid Espegren** (født **Astrid Aune** 11. juni 1921 i Åfjord, død 20. desember 2011) var luthersk misjonær i  Tanzania, tilknyttet Norsk Luthersk Misjonssamband. Hun var også røntgensykepleier, og gift med misjonæren Finn Espegren. Hun var i Tanzania i syv perioder fra 1950 til 1984.

## Bibliografi

* *Løftene holder. misjonærliv i Tanzania*, Oslo: Lunde, 2003. ISBN 82-520-4552-9

## Referanser
Roing under Sommer-OL 1932

**Roing under Sommer-OL 1932** ble arrangert fra 9. til 13. august 1932 på Long Beach Marine Stadium i Long Beach.

Roing var med på det olympiske programmet for åttende gang under Sommer-OL 1932 i Los Angeles. 152 utøvere fra 13 nasjoner konkurrerte i sju roøvelser, alle for menn. Hjemmenasjonen USA ble beste nasjon med tre gullmedaljer.

## Medaljefordeling

## Resultater
### Singelsculler

### Dobbeltsculler

### Toer uten styrmann

### Toer med styrmann

### Firer uten styrmann

### Firer med styrmann

## Åtter

## Eksterne lenker
* Rowing at the 1932 Summer Olympics hos olympedia.org
Agate

**Agate** og **Agathe** er kvinnenavn med opprinnelse i det greske ordet *agathós*, «god, ærbar». Andre utbredte former av navnet er *Agata*, *Agatha* og *Agáta*.

## Etymologi
*Agate* er en nordisk skrivemåte av *Agathe*, den latinske formen av greske *Αγαθη* (*Agathe*), som er en feminin form *Αγαθων* (*Agathon*). Navnet er dannet av greske *αγαθος* (*agathos*), «god, ærbar».

## Utbredelse
*Agatha* har vært brukt i England siden 700-tallet.

|}

## Kjente personer med navnet
Personene i listen er ordnet kronologisk etter fødselsår.
* Agathe Backer-Grøndahl (1847–1907), norsk pianist og komponist
* Agathe Uwilingiyimana (1953–1994), rwandisk politiker og statsminister i Rwanda 1993–94

## Referanser


## Eksterne lenker
*
Volokolamsk

**Volokolamsk** (russisk: Волокола́мск) er en by i Moskva oblast i Russland. Den ligger ved elva Gorodenka, ikke langt fra samløpet med Lama, 129&nbsp;km nordvest for Moskva.  Innbyggertall: 16&nbsp;700 (2003 est.), 16&nbsp;656 (folketelling 2002), 18&nbsp;226 (folketelling 1989).

Volokolamsk ble først nevnt i Voskresensk-krøniken under året 1135. Byen ble bygget av handelsmenn fra Novgorod ved et fem kilometer langt *volok* (russisk: волок, et sted hvor båter kan dras over land mellom to elver), på en vannvei fra Novgorod til Moskva og Rjazan. Herav kommer også navnet Volokolamsk (Volok ved Lama = Volokolamsk). Byen forble Republikken Novgorods sørligste enklave til 1398. 

I 1178 ble Volokolamsk brent av Vsevolod, som la byen til Vladimir-Suzdals land. Hans sønn Jaroslav II tilbakeførte den til Novgorod i 1231. Etter den mongolske invasjonen av Russland ble byen delt i to, en til Novgorod og den andre til storhertugen av Vladimir. Fyrstedømmet Tver forsøkte å ta byen i 1273 men mislyktes. 

Ivan Kalita presenterte sin del av byen til bojaren Rodion Nestorovitsj, som straks fravristet Novgorod den andre delen. I 1345 ga Simeon den stolte Volkolamsk til sin svigerfar, en av Smolensks fyrster. Mens byen var under Smolensk motstod den en tre måneder lang beleiring av Algirdas i 1371. Vladimir den modige beseiret Tokhtamysj nær Volokolamsk i 1383. Like etter havnet byen igjen på Novgorods hender. 

I 1398 innlemmet Vasilij I endelig Volokolamsk i Storfyrstedømmet Moskva. Etter å ha mistet Hansehandelen og forbindelsen til Novgorod gikk byen tilbake, og ble ikke nevnt i noen kilder på det neste halve århundret. Det var i 1462, da Volokolamsk ble gitt av Ivan III til sin yngre bror, at byen ble sete for et fullskala apanasje-fyrstedømme. Dens første prins lot bygge den enkuplede Gjenoppstandelseskatedralen i kalkstein, som ennå står. En annen av prinsene, Andrej Volotskij bygde den tre-kuplede katedralen i Vjazmistsjiklosteret (1535) som det viktigste monumentet fra sitt styre. 

I 1613 motsto Volokolamsk en beleiring fra Sigismund III Vasa, en hendelse som førte til at byens befestninger ble representert på byvåpenet. Innen den tid var Volokolamsk primært assosiert med Josef-Volokolamskklosteret, som ligger 17&nbsp;km nordøst for byen. 

Under andre verdenskrig fant en rekke voldsomme kamper mellom de tyske og sovjetiske styrkene nær Volokolamsk.


Fil:Volok1.jpg|Volokolamsk
Fil:Volokolamsk center.jpg|Volokolamsks kreml, med den nye og den gamle katedralen i bakgrunnen


## Referanser
Bjercke og Eliassen

**Bjercke og Eliassen** var et norsk arkitektfirma, som blei etablert i Oslo i 1914 av Andreas Bjercke og Georg Eliassen. Firmaet var i første halvdel av 1900-tallet blant Norges mest velrenommerte og innflytelsesrike med en stor produksjon innen de fleste byggtyper, som kontorbygg, skoler, restauranter, eneboliger, hytter og industri.

Firmaet fikk Houens fonds diplom for fire av sine bygg og Sundts premie for to. En fyldigere omtale er gitt i artiklene om de to eierne.

Praksisen blei i 1960 overtatt av Georg Eliassens sønn Trond Eliassen og Birger Lambertz-Nilssen under navnet Eliassen og Lambertz-Nilssen Arkitekter.

## Arbeider i utvalg
* Den norske Amerikalinjes hovedkontor (1916–1919)
* Sjømannsskolen (1917)
* Minnehallen (Stavern) (1926)
* Dronningen (selskapslokale) (1930)
* STK høyspenningslaboratorium (1947)

## Eksterne lenker
* Arkivverket om Bjercke og Eliassen
Niagara Falls

**Niagara Falls** kan vise til:
*Et fossefall, se Niagarafallene
*En by i New York, se Niagara Falls (New York)
*En by i Ontario, se Niagara Falls (Ontario)
Johan Anton Lippestad

**Johan Anton Lippestad** (født Johan Anton Leppestad 24. september 1844 på Leppestad gård i Hobøl, død 6. juli 1913) var en norsk skolemann, som er særlig kjent for et omfattende arbeid med spesialskoler for utviklingshemma.

Han tok lærereksamen ved Asker seminar i 1864 og begynte som lærer ved Balchens døveinstitutt i Christiania. I 1871 tok han examen artium. Han begynte så å studere teologi, men fullførte ikke dette studiet. Sammen med kollegaen Hans Hanssen oppretta han i 1874 Eftermiddagsskolen for aandelig abnorme børn. I 1878 kjøpte han eiendommen Thorshaug og oppretta der *Institutt for aandelig abnorme piger*. Denne blei i 1899 overtatt av staten som Torshov offentlige skole. I 1904 blei Lippestad konstituert som direktør for abnormskolevesenet (spesialskolene i Norge).

Lippestad interesserte seg også for husflidssaken. Han var styremedlem av Den norske husflidsforening  fra stiftelsen i 1891 til sin død. Han var også Kirkedepartementets konsulent i husflidssaker. Videre var Lippestad med i styret for vanføreskolen Sophies Minde, styremedlem for Diakonhjemmet samt medlem i styret for Den kvinnelige industriskole. 

J.A. Lippestad blei i 1905 utnevnt til Ridder av St. Olavs orden.

Lippestad var bror av Carl Thorvald Lippestad og Emma Hjorth og far til NS-politiker og sosialminister i Quislings andre regjering, Johan Andreas Lippestad.

## Referanser
Libris (bokhandel)

**Libris** er en norsk bokhandelkjede. Kjeden eides inntil 2010 av NorgesGruppen, og deretter av Norli Libris.

Libris og Interbok ble slått sammen 17. oktober 2005 under navnet Libris. I oktober 2010 inngikk Norli Gruppen og NorgesGruppen Bok og Papir AS avtale om å fusjonere selskapene. Kjedenavnet Libris skulle beholdes. Det nye selskapet blir eid med 51 % av Aschehoug og 49 % av NorgesGruppen Fusjonen ble i første omgang stanset av Konkurransetilsynet
Fusjonen ble godkjent i april 2011 av Konkurransetilsynet under forutsetning av at det nye selskapet solgte seg ned i sju handelsområder: Trondheim, Kristiansand, Drammen, Kongsberg, Lillehammer, Haugesund og Levanger, der markedsmakten ble vurdert som for stor.

## Se også
* Libris (Andre betydninger)

## Referanser


## Eksterne lenker
* Nettside
Exnerfunksjon

**Exnerfunksjonen** er et mål på trykk som blir brukt for å erstatte trykket i datamodeller. Den kan for eksempel defineres som 

: \Pi = \left( \frac{p}{p_0} \right)^{R_d/c_pd} = \frac{T}{\theta} 
der p_0 er overflatetrykket, vanligvis ved 1000 hPa; R_d er gasskonstanten for tørr luft og c_p er varmekapasiteten for tørr luft ved konstant trykk. *T* er temperatur og {\theta} er potensiell temperatur.

## Se også
*Hydrostatisk ligning
*Klimamodell
*Eulerligningene
*Væskedynamikk
*Global klimamodell
*Numerisk værvarsling
*Primitive ligninger

## Kilder
*Pielke, Roger A. *Mesoscale Meteorological Modeling.* Orlando: Academic Press, Inc., 1984.
*U.S. Department of Commerce, National Oceanic and Atmospheric Administration, National Weather Service. *National Weather Service Handbook No. 1 – Facsimile Products.* Washington, DC: Department of Commerce, 1979.
Albert Olafsson

**Albert Olafsson** (født 17. juli 1902 i Borgarfjordur på Island, død 25. september 1989 i Oppdal) var en islandsk-norsk lærer og barnebokforfatter.

Han kom til Norge i 1920 for å gå på skole. Først *Opdal private [[folkehøgskole|ungdomsskole]]* og deretter Volda lærerskole, hvor han tok eksamen i 1925. Han bosatte seg i Oppdal og arbeidet der som lærer; først i folkehøgskolen, senere i barn- og ungdomsskolen.

Albert Olafsson debuterte i 1941 med sakprosaboka *Frå barndom til ungdom, eit stykke pubertetspsykologi*. Han fikk Kirke- og undervisningsdepartementets pris for sin første ungdomsbok *Ørn fra Island* (1957). I tillegg til å redigere samlingen *Islandske eventyr* (1972) og skrive en roman om Egil Skallagrimsson, *Egil* (1959), skrev han ytterligere 7 romaner for barn og unge om ungdom i puberteten, med islandsk natur som bakteppe.  

## Priser
* Kirke- og undervisningsdepartementets litteraturpris 1957, for *Ørn fra Island* (3. premie)
* Nynorsk barnelitteraturpris 1972 (sammen med Jan-Magnus Bruheim)
* Sokneprest Alfred Andersson-Ryssts fond 1979

## Referanser
Fernando Gago

**Fernando Rubén Gago** (født 10. april 1986) er en argentinsk fotballtrener og tidligere fotballspiller som er hovedtrener for Racing Club de Avellaneda.

Gago har tidligere spilt for Real Madrid, Roma og Valencia, samt landslagsfotball for Argentina.

Gago ble olympisk mester for Argentina i 2008.

## Referanser


## Eksterne lenker
* 
* «Fernando Gago», profil på Boca Juniors' hjemmeside
Euler-ligningene

**Eulerligningene** styrer bevegelsen til en kompressibel og ikke-viskøs væske i væskedynamikken. Ligningene er en enklere form av Navier-Stokes-ligningene med null viskositet og varmekonduksjon, men blir vanligvis skrevet slik som her, fordi de direkte representerer bevaring av masse, bevegelsesmengde og energi. Ligningene har fått navn etter Leonhard Euler. I denne artikkelen tenker vi oss at den klassiske mekanikken gjelder, se relativistiske Eulerligninger for en diskusjon av kompressible væsker når farten nærmer seg lysfarten.

På differensial form er ligningene: 

:
{\partial\rho\over\partial t}+
\nabla\cdot(\rho\mathbf u)=0

:
{\partial\rho{\mathbf u}\over\partial t}+
\nabla\cdot(\rho \mathbf u)\mathbf u+\nabla p=0

:
{\partial E\over\partial t}+
\nabla\cdot(\mathbf u(E+p))=0

der E=\rho e+\rho(u^2+v^2+w^2)/2 er den totale energien per volum (e er den indre energien per masse for væsken), p er trykket, u er væskens fart og \rho tettheten. Den andre ligningen inkluderer divergens av en binær tensor, og er kanskje klarere i indeksnotasjon:

:
{\partial\rho u_j\over\partial t}+
{\partial\rho u_i u_j\over\partial x_i}+
{\partial p\over\partial x_j}
=0

Merk at ligningene over er uttrykt på bevaringsform, siden denne formen legger vekt på det fysiske opphavet deres (og er den enkleste formen for datasimuleringer av væskedynamikk). Bevegelsesmengdekomponenten i Eulerligningene blir vanligvis uttrykt som:

:
\rho\left(
\frac{\partial}{\partial t}+{\mathbf u}\cdot\nabla
\right){\mathbf u}+\nabla p=0


men denne formen skjuler den direkte sammenhengen mellom Eulerligningene og Newtons andre bevegelsesligning (særlig er det ikke intuitivt hvorfor denne ligningen er korrekt og \left(\partial/{\partial t}+{\mathbf u}\cdot\nabla\right)(\rho{\mathbf u})+\nabla p=0 ikke er korrekt).

I bevaringsvektorform blir Eulerligningene

: 
\frac{\partial U}{\partial t}+
\frac{\partial F}{\partial x}+
\frac{\partial G}{\partial y}+
\frac{\partial H}{\partial z}=0

der

:
U=\begin{pmatrix}\rho  \\  \rho u  \\  \rho v  \\ \rho w  \\E\end{pmatrix}\qquad
F=\begin{pmatrix}\rho u\\p+\rho u^2\\  \rho uv \\ \rho uw\\u(E+p)\end{pmatrix}\qquad
G=\begin{pmatrix}\rho v\\  \rho uv \\p+\rho v^2\\ \rho vw \\v(E+p)\end{pmatrix}\qquad
H=\begin{pmatrix}\rho w\\  \rho uw \\  \rho vw \\p+\rho w^2\\w(E+p)\end{pmatrix}.\qquad


Denne formen viser at F,G,H er flukser.

Ligningen over representerer altså bevaring av masse, tre komponenter av bevegelsesmengde, og energi. Det er derimot fem ligninger og seks ukjente. For å få en lukket problemstilling må man bruke tilstandsligningen, og den mest vanlige formen av denne er den ideelle gassloven (f.eks. p=\rho(\gamma-1)e, der ρ er tettheten, γ er en adiabatisk indeks, og e den indre energien).

Det ekstra leddet som har med *p* kan tolkes som det mekaniske arbeidet som et væskeelement gjør på væskeelementene rundt. Disse leddene blir summert opp til null i en inkompressibel væske. 

Den mer kjente Bernoulliligningen kan utledes ved å integrere Eulerligningene langs en strømlinje, hvis man setter tettheten til å være konstant.
Isle of Sheppey

**Isle of Sheppey** er en øy utenfor nordkysten av Kent i England, ved utløpet av Themsen, rundt 74 km øst for det sentrale London. Øya, som er en del av distriktet Swale, har et areal på 94 km² og høyeste punkt er 73 meter over havet. Navnet Sheppey kommer fra det angelsaksiske «Sceapige», som betyr «øy med sauer», og selv i dag er det store områder på øya som benyttes til sauebeite.

Dagens øy var historisk kjent som «Isles of Sheppey», bestående av tre hovedøyer: Sheppey, øya Harty og øya Elmley. Over tid har kanalene som skilte øynene blitt avleiret med silt og gjort dem til én sammenhengende øy, ganske likt som mye nordlige Kent. Sheppey består hovedsakelig av londonleire og er rik med fossiler. Øya er stort sett lavtliggende, men ved landsbyen Minster på nordkysten av øya stiger den opp til det høyeste punktet, 76 moh.

En del av beboerne på Sheppey likte å kalle seg selv for *swampies* («sumperne»), et begrep som begynte som en fornærmelse, og for enkelte fortsatt er det, men for andre har det blitt en inkluderende betegnelse på en felles identitet.

## Dagens Sheppey

Den største byen på øya er Sheerness. Andre landsbyer er Minster som har en strand bestående av smågrus, og Leysdown-on-Sea som har sandstrand. Hele nordkysten er spekket med husvogner, campingvogner og feriehus. Det er også en strand for naturister bortenfor Leysdown, mot Shellness, og et fuglereservat ved Elmley Marshes.

Det er tre fengsler på øya, alle lokalisert sør for landsbyen Eastchurch: HMP Elmley, HMP Standford Hill, og HMP Swaleside. Antallet innsatte er på rundt 2200.

I henhold til 2001 hadde øya et innbyggerantall på 37 852, et antall som har økt til rundt 40 300 ved 2011. Mange pendler til fastlandet med jernbaneforbindelsen Sheerness-Sittingbourne og den nye brua Sheppey Crossing.

## Referanser


## Eksterne lenker
* Sheppeys offisielle nettsted 
* Swale Borough Council's Sheppey, for turister og besøkende
Trillingene fra Belleville

***Trillingene fra Belleville*** (fransk originaltittel: *Les Triplettes de Belleville*) er en animert dramakomedie fra 2003, skrevet og regissert av Sylvain Chomet. Filmen inneholder en viss dialog, men en betydelig del av handlingen fortelles gjennom sang og pantomime. Filmen er en samproduksjon mellom Frankrike, Belgia, Canada og Storbritannia. 

Filmen er kritikerrost for sin unike (og noe retro) tegnestil.

## Handling
I Frankrike tar Madame Souza seg av sitt foreldreløse barnebarn Champion, som er en sørgmodig liten gutt. De ser på et gammelt TV-innslag med de tre unge sangerne Rose, Violette og Blanche; trioen kalles «Trillingene fra Belleville». Programmet blir avbrutt av et reklameinnslag, og da spør bestemoren om "filmen" er ferdig. Champion svarer ikke, og skifter til en kanal med en pianokonsert. Bestemoren legger merke til at Champion er fascinert av pianoet, og spiller en skala på et gammelt piano for å få hans oppmerksomhet – men han reagerer ikke. Hun tenker at Champion er ensom, og kjøper en hund til ham, som får navnet Bruno. Men hverken Bruno eller et elektrisk tog får lille, triste Champion til å smile.

Men mens hun holder på å rydde på Champions rom oppdager bestemoren en bok med bilder av syklister. Hun finner også et gammelt bilde av Champions foreldre, som sitter på en sykkel og åpenbart er svært forelsket. Hun bestemmer seg for å kjøpe en trehjulssykkel til Champion. Og endelig ser hun ut til å ha funnet noe som tenner en gnist i Champion. 

Etter noen års trening konkurrerer Champion i Tour de France, men han blir kidnappet av gangstere som frakter ham og to andre deltakere over Atlanterhavet. Bestemoren forsøker å finne ut hva som har skjedd, og reiser til USA. Vel fremme på den andre siden av Atlanteren er hun pengeløs, men ikke rådløs. Hun møter Trillingene fra Belleville, som nå har blitt tre eldre damer. De tar henne med seg hjem, og etter en overdådig middag bestående av tilberedte froskelår, blir hun med dem på cabareten der de jobber. De tar henne med seg på scenen som en av musikerne, og mens trillingene synger, oppdager Champions bestemor noen franske mafia-medlemmer nede i salen, og de ligner mistenkelig på mennene som kidnappet hennes barnebarn. Ved hjelp av trillingene forfølger Champions bestemor de kriminelle, og sammen klarer de til slutt å befri Champion. 

## Eksterne lenker
* 

## Referanser
Hop (Fana)

:*«Hop» kan også bety [[flokk]].*

**Hop** er et boligstrøk og tidligere gård i Fana bydel i Bergen, like vest for bydelssenteret Nesttun, og omgitt av Tveiterås i øst Skjold i sør, Nordåsvannet i vest og Paradis i nord. Navnet kommer av norrønt *hópr* som betyr liten innelukket bukt. 

Området består for det meste av tett villabebyggelse som inngår i tettstedet Bergen.

På Hop ligger Hop skole, Edvard Griegs hjem Troldhaugen, og lyststedet Wernersholm i empirstil, hvor Bjørnstjerne Bjørnson skrev nasjonalsangen *Ja vi elsker* i 1859. På Hop ligger også tidligere Hop stasjon på Vossebanen, 8 km sør for Bergen stasjon, og Hop holdeplass på Bybanen i Bergen.
 
Hop grunnkrets i Bergen kommune hadde 2&nbsp;086 innbyggere 1. januar 2014 og et areal på 1,26 km², hvorav 0,04 km² er ferskvann.

## Referanser
Alfred Lien

**Alfred Lien** (født 23. mars 1904 på Hyllestad, død 5. juni 1974) var luthersk misjonær i Kina og Tanzania, tilknyttet Norsk Luthersk Misjonssamband. Han var også lærer, og gift med misjonæren Dagny Karoline Lien. Han var i Kina fra 1928 til 1936 og fra 1939 til 1946, den siste perioden uten at kone og barn var med. I denne perioden var han også internert japansk krigsfangenskap. Etter krigen ble Kina stengt for misjon, og Lien reiste sammen med sin kone til Tanzania, hvor han var i tjeneste fra 1950 til 1962. Der var han også tilsynsmann for feltet. Hans siste oppdrag for NLM var i Hongkong fra 1967 til 1969. 

Lien grunnla misjonsstasjonen Kansay i det tanzanianske distriktet ved samme navn i 1951 etter at NLM overtok feltet som befinner seg i Mbulu fylke fra svenske misjonærer i 1950. Han var også med ved etableringen av sykehuset i Haydom i 1952. I 1956 stod Lien for byggingen av misjonsstasjonen i Dongobesh i Mbulu-distriktet, og i 1961 ble han valgt til president og forstander for den nyopprettede Iraqw lutherske kirke. Kirken ble dannet av fem Mbulu-menigheter i Tanzania 1. januar 1961, og hadde da 1&nbsp;500 medlemmer.

Alfred og Dagny Lien fikk tre døtre. 

## Referanser


## Kilder
* Hvem, hva, hvor i Norsk Luthersk Misjonssamband
Radio Sentrum

**Radio Sentrum** er en lokalradio for Trondheim og omegn, kanalen er eid av Norea mediemisjon, og er en del av NoreaGruppen. Programutvalget strekker seg fra allmenne nyhetsmagasin og nyheter til andakter og magasininnslag fra kirke- og misjonsliv.

På 1980- og 1990-tallet var Radio Sentrum også navnet på kanalen til et samarbeid mellom kristne organisasjoner i Oslo. Dessuten fantes det lignende samarbeid under navnet Radio Sentrum, også i andre byer i Norge.

## Frekvenser
Radio Sentrum sender 44 timer i uka på frekvens FM 100,0, 106,2 og 107,6. Kanalen er også tilgjengelig på kabelnettet frekvens 98,6 MhZ. Frekvensene deles med fire andre radioer.

## Eksterne lenker
* www.radiosentrum.org
Reinsnos

**Reinsnos** er en fjellgård i Ullensvang kommune i Vestland. Gården ligger i østre ende av Reinsnosvatnet som ligger 594 m.o.h. Den lille elva Ljoso renner i en foss fra Ljosavatnet til Reinsnosvatnet. Mot sør ligger fjellet Reinsnosi 1639 m.o.h. 

Gården Reinsnos er i  kilder fra 1600-tallet kalt «ødejord», noe som betyr at gården også var der i middelalderen. 

Kartet viser at garden hadde flere bruk. Oddgeir Bruaset har skrevet mye om livetpå gården i sin bok Nådelaust liv i gåvmilde Hardanger. 

I enden av Ljosavatnet ligger elva Fosso. Her står det en bautastein; den såkalte «Mælesteinen».   Omtrent 30 meter fra bautasteinen kan en se konturene av et lengre hus med to rom.

Foss er eneste stedet i Reinsnos der sola skinner hele året.

Reinsnos er en av innfallsportene til Hardangervidda. En times gange fra gården krysses grensa til Hardangervidda nasjonalpark. 

## Referanser
Prim (pålegg)

**Prim** er et meieriprodukt med lange tradisjoner i Norge, både som pålegg og smakstilsetning i annen mat. Prim lages på samme måte som brunost, men myseblandingen kokes ikke like lenge. Prim inneholder dermed mer vann enn brunost, og er mykere og smørbar. Hovedproduksjonen av prim i Norge skjer hos Tine Meierier Jæren. 
Tidligere brukte man biproduktene fra primproduksjonen til å lage pultost.

## Eksterne lenker
* Tradisjoner Prim
* TINE Meieriet Sør Voll
Shoreham Hotel

**Shoreham Hotel** er et hotell i nordvestre Washington D.C., eid av Omni Hotels. Det ligger på hjørnet mellom Connecticut Avenue og Calvert Street. Det ble tegnet av Waddy Butler Wood og bygd i 1930.

## Referanser


## Eksterne lenker

* 
*  Hotellhistorie
Fujian pedagogiske universitet

**Fujian pedagogiske universitet** (福建师范大学) er et universitet i Fuzhou, hovedstad i den kinesiske i provinsen Fujian. Den ble stiftet i 1907 som Fujans lærerhøyskole av  Chen Baochen, som var privatlærer for Kinas siste keiser. Etter at Folkerepublikken Kina ble proklamert i 1949, gjennomgikk institusjonen en rekke endringer av navn, campus og sammensetning. I 1953 ble byens to navngjetne protestantiske høyere læresteder, *[[Fukien Christian University]]* og *[[Hua Nan Women’s College]]*, lagt inn under det, – navnet *Fujian Pedagogiske Universitet*, som man ville si på norsk, er fra 1972. 

Universitetet har en rekke fakulteter i tillegg til lærerutdanningen. Den har to *campus*er i Fuzhou, *Qishan Campus* og *Cangshan Campus*, i bydistriktet Cangshan, og et totalt areal på ca. 230 hektar. 

Universitetet har rundt 20&nbsp;000 studenter, blant dem internasjonale studenter fra (2007:) 17 land.
Nihonbashi

**Nihonbashi** 日本橋 eller  **Nihombashi** (betyr *Japanbroen*) er et forretningsdistrikt i Tokyo, rundt en historisk bro av samme navn.
Recanati

**Recanati** er en by i Marche i Italia med om lag 20&nbsp;650 innbyggere. Den kalles ofte *Poesiens by*, ettersom tenoren Beniamino Gigli og dikteren Giacomo Leopardi kommer herfra. Medaljene til OL i Torino 2006 ble også laget i denne byen. 

## Referanser


## Eksterne lenker
* 
* Turistinformasjonskontor – offisielt nettsted (italiensk)
Dagny Karoline Lien

**Dagny Karoline Lien** (født **Bergstrøm** 9. september 1901 i Halden, død 10. september 1987) var luthersk misjonær i Kina og Tanzania, tilknyttet Norsk Luthersk Misjonssamband. Hun var også lærer, og gift med misjonæren Alfred Lien. Hun var i Kina fra 1929 til 1936, da hun kom hjem for hjemmeopphold. Familien bodde da i Halden og var engasjert i Misjonssambandets hjemmearbeid i Østfold. 

I 1939 reiste Alfred tilbake til Kina, og han ble borte under andre verdenskrig og kom ikke hjem før i 1946. Da hennes yngste datter Else Lien Krogedal var 16 år gammel, dro hun i 1952 til Tanzania hvor hun var i tjeneste sammen med sin mann til 1962, en tjeneste som for det meste besto av arbeid blant kvinner i Kansay, blant annet som lærer i både teoretiske og praktiske fag. Fra 1966 til 1968 avsluttet de sin aktive tjeneste som misjonærer i Hongkong.

Ekteparet fikk tre døtre.

## Se også
* Kvinnelige misjonærer i Kina

## Referanser
Hospital Conde S. Januário

**Hospital Conde S. Januário** er et offentlig sykehus i Macao. Det ble åpnet i 1989, og har 476 sengeposter. Sykehuset ligger på Macaohalvøya. Sykehuset kalles på folkemunne *sykehuset på høyden (山頂醫院)*, etter sin beliggenhet på Guiahøyden　（東望洋山 eller 松山）.

## Eksterne lenker

* Hospital Center of CSJ
Grand Lisboa

**Grand Lisboa** 新葡京, eid av Sociedade de Turismo e Diversões de Macau, er en 58-etasjes 258 meter høy skyskraper i Macao i Kina. Kasinoet og restaurantene i bygningen ble åpnet i februar 2007, mens hotelldelen åpnet i 2008.

## Bilder

Fil:Macau Cathedral of Saint Paul back n Grand Lisboa.JPG|St. Paulkatedralen og Grand Lisboa
Fil:Macau Grand Lisboa Casino n Bank of China.JPG|Grand Lisboa og Bank of China
Fil:Grand-Lisboa-at-night-0837.jpg|Grand Lisboa lyser opp i natten


## Eksterne lenker
* 
* Emporis.com – Grand Lisboa
Lodwar

**Lodwar** er den største byen i nordvestlige Kenya. Den ligger langs veien A1, som ligger vest for Turkanasjøen. Byens hovedindustri er kurvfletting og turisme. Loima-høyden ligger vestenfor byen. Lodwar er hovedstad i fylket Turkana. I 1999 hadde byen 17&nbsp;000 innbyggere. I 2009 hadde befolkningen vokst til 48&nbsp;316. 

## Referanser
Kisii

**Kisii** kan være:

* Kisii, by og kommune i Kenya
* Kisii (distrikt), distrikt i Kenya hvor byen og kommunen med samme navn ligger
* Søndre Kisii-distrikt i Kenya, se Gucha (distrikt)
* Nordre Kisii-distrikt i Kenya, se Nyamira (distrikt)
* Kisii, stamme i Kenya
Kisii (Kenya)

**Kisii** er en by og kommune i distriktet Kisii i provinsen Nyanza i Kenya. I 1999 hadde den nesten 70&nbsp;000 innbyggere og 200&nbsp;000 i 2009.
Garissa

**Garissa** er hovedstaden i fylket med samme navn i det østafrikanske landet Kenya. Byen var tidligere administrasjonssete for distriktet Garissa og for North-Eastern Province. Den ligger på slettelandet øst i Lenya, ved elven Tana, ca. 40 kilometer sør for ekvator.

Ved folketellingen 1999 hadde byen 50&nbsp;955 innbyggere, men ettersom den har hatt kraftig vekst, kan innbyggertallet ha steget betraktelig siden. Et overslag for 2007 oppgir folketallet til 73&nbsp;900. Folketellingen 2009 oppgir 119&nbsp;696 innbyggere. Viktigste befolkningsgrupper i byen er somaliere, hovedsakelig fra klanen Ogadeni-Darod.

## Referanser
Malindi

**Malindi** er en by i Kilifi fylke i Kenya. I 1999 hadde den 117&nbsp;735 innbyggere.

Malindi ble grunnlagt på 1200-tallet og ble raskt en av swahilifellesskapets viktigste handelsbyer. Den ligger langs den kyststripen som romerske sjøfarere kalte Azania, og som siden islams fremvekst ble del av det muslimske fellesskap. 

I 1414 besøkte en kinesisk ekspedisjon under admiral Zheng He Malindi, og stedets hersker sendte med ham sine representanter tilbake til Kina. 

I 1498 steg den portugisiske sjøfareren Vasco da Gama i land her, og fikk los over Det indiske hav til India. Deretter gikk Malindi i forbund med Portugal, ikke minst for å kunne stå imot den rivaliserende kyststaten Mombasa lenger sør. Et monument i form av en kjegleformet søyle med et kors på toppen er reist til minne om Vasco da Gama. 
## Se også
* ruinbyen Gedi
## Eksterne lenker
*
Machakos

**Machakos** er en by i Kenya, 64 kilometer sydvest for Nairobi. Byen er administrativt senter i Machacosdistriktet i østprovinsen. I 1999 hadde byen 144&nbsp;109 innbyggere. I 2008 ble befolkningen anslått til om lag 192&nbsp;000 innbyggere.
Meru

**Meru ** er en by sentralt i Kenya. Den befinner seg nordøst for Mount Kenya. I 1999 hadde byen 42&nbsp;677 innbyggere. Flesteparten av innbyggerne tilhører meru-folket. Byen er hovedstad i Meru fylke og var hovedstad i det tidligere distriktet med samme navn. Den ligger ved bredden av elva Kathia. Meru ble grunnlagt i 1911.
Embu (Kenya)

**Embu** er en by i Kenya, som også er provinshovedstad for Eastern province. I 1999 hadde byen 41&nbsp;092 innbyggere. Byen ligger ved sørvesthellingen av Mount Kenya, ved elven Ruvingaci. Den ligger noen få kilometer sør for ekvator, og 120 kilometer nordøst for Nairobi. 

Embu er kjent for sine jacarandatrær; de forvandler byen til et hav av lilla blomster i blomstringsperioden. Etter regntiden, som vanligvis er i oktober og november, mister de bladene, og blomstrer så lilla og fargesterkt. Byen har en rekke skoler og ett universitet. 

Mange kristne trossamfunn er representert i byen. Her er anglikanernes *St. Paul's Cathedral*, og en meget stor katolsk kirke – en av Afrikas største. 

Byen betjenes av en flystripe som ligger 7,1 kilometer sørvest for sentrum.
Homa Bay

**Homa Bay** er en by i Kenya. I 1999 hadde den 55.532 innbyggere.

## Eksterne lenker
* Homa Bay Municipal Council
Mandera

**Mandera** er en by i Kenya. I 1999 hadde den 30 433 innbyggere. Byen er hovedstaden i Mandera-distriktet og er 26 744 km2 stort.
## Referanser
Eldoret

**Eldoret** er en by vest i Kenya, cirka 360 kilometer sør for Lodwar og med ca.  innbyggere (overslag pr.  2007). Eldoret er hovedstaden i Uasin Gishu fylke og ligger i den forhenværende provinsen Rift Valley.

## Opptøyene i Kenya

Mellom 50 og 100 personer, med kanskje 80 av disse barn, brant ihjel inne i en kirke 1. januar 2008 i byen, mens over 40 ble skadd. Kirken, ved navn Kenya Assemblies of God Pentecostal church, der flere hundre hadde søkt tilflukt, ble satt fyr på av en rasende mobb. De som rømte fra flammene ble angrepet av personer utstyrt med macheter. Ofrene i kirken var fra kikuyu-folket, og det ble trodd at de søkte tilflukt fra folk i Kalenjin-stammen. En tidligere OL-deltaker i 1988 fra Kenya, Lucas Sang, var en av de som ble angrepet og drept i Eldoret den dagen, mens verdensmesteren på maraton i VM i friidrett 2007 i Osaka i august 2007, Luke Kibet, overlevde angrepet.

Den 31. januar ble opposisjonspolitikeren David Kimutai Too skutt og drept i Eldoret, angivelig av en trafikkonstabel.

## Referanser
Nakuru

**Nakuru**, grunnlagt 1904, er provinshovedstad i Kenyas  Rift Valley-provins, med ca. 300&nbsp;000 innbyggere. Det er Kenyas fjerde største by. Byen ligger ca. 1850 moh ved Nakurusjøen.

Byen har flere læresteder, blant annet Egertonuniversitetet.
Largs

**Largs** (skotsk-gælisk: *An Leargaidh Ghallda*) er en by (*[[Bystatus#Engelsktalende land|town]]*) i regionen North Ayrshire i Skottland, med status som burgh. Byen ligger langs Firth of Clyde, og befinner seg omtrent 53 km fra Glasgow. Det opprinnelige gælisk navnet har betydningen «skråningen/bakkene». Folketallet for 2020 er beregnet til 11 030 innbyggere.

Largs er et populært feriested ved kysten, og har av den grunn et vesentlig høyere folketall på sommeren. Byen markedsfører seg selv med sine historiske forbindelser til «vikinger», og har en årlig festival, avholdt i september, knyttet til dette. Den Kongelige Nasjonale Mod, en festival med gælisk sang, kunst og kultur har også blitt arrangert her tidligere. En del skotsk gæliske skilt benyttes fortsatt. I 1263, rundt 200 år etter vikingtiden, var Largs stedet for slaget ved Largs mellom den skotske kongen Aleksaner III og Håkon Håkonsson, og mellom den norske og den skotske hæren. Slaget ble ikke avgjørende eller avgjort da den norske flåten trakk seg tilbake.

## Historie

Det er bevis på menneskelig aktivitet i nærheten av Largs som kan dateres til den neolittisk tid (bondesteinalderen). Haylie-kammergrav i Douglas Park stammer fra ca. 3000 f.Kr.

Largs utviklet seg i tilknytning til eiendommene i nordlige Cunninghame hvor adelsfamilien Montgomerie av Skelmorlie ble herrer over på 1600-tallet. Robert Montgomerie bygde i 1636 kirken Skelmorlie Aisle med et malt tømmertak fra 1638 i det som var den gamle kirken i Largs som et familiemausoleum. I dag er monumentet alt som er igjen av den gamle kirken.

Byens spede begynnelse var en liten landsby rundt den lokale kirken, men utviklet seg til en travel og populær badeby på 1800-tallet. Store hoteller dukket opp og bryggen ble bygget i 1834. Det var imidlertid ikke før i 1895 at jernbanen koblet til Largs, noe som beseglet byens popularitet.

Det ble også et fasjonabelt sted å bo i, og flere imponerende herskapshus ble bygget, hvorav den viktigste inkluderte Netherhall, boligen til fysikeren og ingeniøren William Thomson Kelvin (1824-1907), som også endte sine dager i Largs.

Under andre verdenskrig ble Hollywood Hotel utnevnt til HMS Warren, som var hovedkvarter for kombinerte operasjoner. En konferanse ble holdt der mellom 28. juni 1943 og 2. juli 1943, kodenavn RATTLE, under lord Louis Mountbatten. Det var kjent som «Field of the Cloth of Gold» (oppkalt etter en berømt historisk begivenhet) på grunn av antallet høytstående offiserer som deltok. Beslutningen om at invasjonen av Europa skulle finne sted i Normandie ble tatt på denne konferansen. Norges konge, Haakon VII, som da var i eksil i Storbritannia på grunn av den tyske okkupasjonen av Norge, besøkte Largs i 1944 og ble gjort til byens første æresborger.

Largs var (fra sommeren 2017) det første stedet i verden som introduserte et fullt integrert system for å aktivere fotgjengeroverganger ved hjelp av en serie Neateboxes. Dette systemet lar syns- eller fysisk svekkede personer aktivere kryssingsknappen uten å måtte finne eller trykke på knappen, og vil være til stor fordel for funksjonshemmede.

## Referanser


## Eksterne lenker

*Largs Tourism Guide
Moskovskij

**Moskovskij** (russisk: Московский) er en by i Moskva oblast i Russland. Den ligger 25&nbsp;km sørvest for Moskva, og 5&nbsp;km øst for Vnukovo lufthavn. Innbyggertall: 15&nbsp;400 (2005 est.)

Byen ble grunnlagt i 1968, som en bosetning rundt bedriften Mosagro (*Agrokombinat Moskovskij*), og den fikk bystatus i 2004.

## Eksterne lenker
* 
* Mosagro - Agrokombinat Moskovskij
Matematikksenteret

**Nasjonalt senter for matematikk i opplæringen**, vanligvis omtalt som **Matematikksenteret**, er et nasjonalt ressurssenter for matematikkdidaktisk kompetanse. Matematikksenteret har som hovedoppgave å lede og koordinere utvikling av nye og bedre arbeidsmåter og læringsstrategier i matematikkopplæringen i barnehage, grunnskole, videregående skole, voksenopplæring og lærerutdanning i Norge. Senteret ble opprettet 1. august 2002, og er et av 10 nasjonale sentra underlagt Utdanningsdirektoratet. Matematikksenteret er plassert ved NTNU i Trondheim.

## Eksterne lenker
* Nasjonalt senter for matematikk i opplæringen
* Nationellt Centrum för Matematikutbildning (NCM) 
* Utdanningsdirektoratet
ENI

**ENI**, eller **Eni**, kan vise til:
*Et oljeselskap, se Eni
*Et europeisk identifikasjonssystem for båter, se ENI-nummer
Michael Bay

**Michael Benjamin Bay** (født 17. februar 1965 i Los Angeles, California) er en amerikansk filmregissør og produsent som etter å ha laget reklamefilmer og musikkvideoer for blant andre Meat Loaf, Lionel Richie og Tina Turner, har gjort seg kjent gjennom å utelukkende lage filmer med høyt budsjett og mye eksplosjoner og klipp, såkalte høykonseptsfilmer (*High Concept Movies*).

Gjennombruddet fikk han med spillefilmsdebuten *[[Bad Boys (1995 film)|Bad Boys]]* i 1995 – som også gjorde Will Smith og Martin Lawrence til store stjerner. Siden dette har Bay regissert noen av de mest spektakulære og tildels vellykkede Hollywood-filmer, i tur og orden: *[[The Rock (film)|The Rock]]* 1996, *[[Armageddon (film)|Armageddon]]* 1998, *[[Pearl Harbor (film)|Pearl Harbor]]* 2001, *[[Bad Boys II]]* 2003, *[[The Island]]* 2005, *[[Transformers (film)|Transformers]]* 2007, *[[Transformers: De beseirede slår tilbake]]* 2009 og *[[Transformers: Dark of the Moon]]* *[[2011]].*

Bays syv spillefilmer har bare i USA spilt inn en totalsum på nesten 1,1 milliarder dollar, et beløp som stiger til 2,6 milliarder dollar lagt til inntekter fra hele verden. Det er tall som gjør Bay til en av Hollywoods mest innbringende filmskapere gjennom alle tider (eksempelvis kan nevnes at Bays regissørvenn Steven Spielberg på samme tid har spilt inn ni filmer med inntekter på totalt 3 milliarder dollar og Peter Jackson i tilsvarende periode spilte inn seks filmer som innbrakte totalt 3,5 milliarder dollar).

## Filmografi
Bay har regissert syv spillefilmer og to er i produksjon.

### Regissør
#### Spillefilmer
* *[[Bad Boys (1995 film)|Bad Boys]]* (1995)
* *[[The Rock (film)|The Rock]]* (1996)
* *[[Armageddon (film)|Armageddon]]* (1998)
* *[[Pearl Harbor (film)|Pearl Harbor]]* (2001)
* *[[Bad Boys II]]* (2003)
* *[[The Island]]* (2005)
* *[[Transformers (film)|Transformers]]* (2007)
* *[[Transformers: De beseirede slår tilbake]]* (2009)
* *[[Transformers: Dark of the Moon]]* (2011)
* *[[Pain & Gain]]* (2013)
* *[[Transformers: Age of Extinction]]* (2014)
* *[[Transformers: The Last Knight]]* (2017)
* *[[6 Underground]]*   (2019)
* *[[Ambulance]]* (2022)

#### Musikkvideoer
* «There You'll Be», Faith Hill (2001)
* «Falling in Love (Is Hard on the Knees)», Aerosmith (1997)
* «Objects in the Rear View Mirror May Appear Closer Than They Are», Meat Loaf (1994)
* «Rock 'n' Roll Dreams Come True», Meat Loaf (1994)
* «I'd Do Anything for Love (but I Won't Do That)», Meat Loaf (1993)
* «You Won't See Me Cry», Wilson Phillips (1992)
* «Do It to Me», Lionel Richie (1992)
* «Love Thing», Tina Turner (1991)
* «I Touch Myself», Divinyls (1991)

### Produsent
* *[[The Texas Chainsaw Massacre]]* (2003)
* *[[The Amityville Horror]]* (2005)
* *[[The Texas Chainsaw Massacre: The Beginning]]* (2006)
* *[[The Hitcher]]* (2007)
* *[[Horsemen (film)|Horsemen]]* (2008)
* *Unborn* (2009)
* *Friday The 13th* (2009)
* *The Birds* (2009)
* *A Nightmare On Elm Street* (2010)

## Referanser

## Eksterne lenker
* 
*
Mod (Skotsk)

En **mod** er en festival med gælisk sang, kunst og kultur. Historisk sett refererer det gæliske ordet *mòd* til hvilken som helst type forsamling. Det finnes lokale varianter, og en årlig, nasjonal mod. En mod tar stort sett form av å holde formelle konkurranser. Dominerende innslag er kormusikk (på gælisk, både solo og kor), og tradisjonell musikk med fiolin, sekkepipe og folkegrupper. Muntlige ord-øvelser inkluderer både barne- og voksenpoesi, historiefortelling og lesing fra Bibelen, og kategorier som antikke folkeeventyr eller humoristisk monolog. Barn kan også fremføre et originalt drama, og konkurranser i skriftlig litteratur.

## Liste over mods
*Den Kongelige Nasjonale Mod
*Caithness og Sutherland Mod
*Dalriada Mod (Lochgilphead området)
*Easter Ross Mod
*East Kilbride Mod
*Edinburgh Mod
*Glasgow Mod
*Harris Mod
*Inverness Mod
*Islay Mod
*Kyle Mod
*Lewis Mod
*Lochaber Mod
*Oban Mod
*Mull Mod
*Perthshire og Angus Mod
*Skye Mod
*Stirling Mod
*Uist Mod
*Wester Ross Mod

## Eksterne lenker
* Bilde
Krasnogorsk

**Krasnogorsk** (russisk: Красного́рск) er en by i Moskva oblast i Russland. Den ligger ved nordvestgrensen til Moskva, ved elva Moskva. Innbyggertall: 92&nbsp;545 (folketelling 2002).

En bymessig bosetning ble etablert her i 1932, og bystatus ble innvilget i 1940.

Byen er kjent for Krasnogorsk filmkameraer som ble produsert der til tidlig på 1990-tallet. 

## Eksterne lenker
*
Krasnozavodsk

**Krasnozavodsk** (russisk: Краснозаво́дск, direkte oversatt: «rød fabrikk») er en by i Moskva oblast i Russland. Den ligger ved elva Kunja (en sideelv til Dubna), rundt 90&nbsp;km nordøst for Moskva og 15&nbsp;km nord for Sergijev Posad.  Innbyggertall: 13&nbsp;500 (2005 est.), 13&nbsp;549 (folketelling 2002), 29&nbsp;786 (folketelling 1989).

Krasnozavodsk ble grunnlagt i 1915 som en bosetning ved en mekanisk fabrikk. I 1940 ble bosetningen omgjort til byen Krasnozavodsk. I 2000 ble byen Peresvet skilt ut fra Krasnozavodsk.

## Eksterne lenker
*
Belphegor

**Belphegor** er et østerriksk blackened death metal-band opprettet i 1993. Bandet har tatt navnet sitt fra demonen Belphegor.

## Diskografi
**Bloodbath in Paradise* (EP, 1993)
**Obscure and Deep* (EP, 1994)
**The Last Supper* (1995)
**Blutsabbath* (1997)
**Necrodaemon Terrorsathan* (2000)
**Infernal Live Orgasm* (konsertalbum, 2002)
**Lucifer Incestus* (2003)
**The Last Supper/Blutsabbath* (samlealbum, 2004)
**[[Goatreich &ndash; Fleshcult]]* (2005)
**Pestapokalypse VI* (2006)
**Bondage Goat Zombie* (2008)
**Walpurgis Rites &ndash; Hexenwahn* (2009)
**Blood Magick Necromance* (2011)
*  Conjuring the Dead (2014)

## Referanser


## Eksterne lenker
* 
* 
*
City Rockers

***City Rockers*** var ei norsk punk fanzine laget av Jan Olufsen, Svein Paulsen, Harald Fossberg og Carl Otto Platou (også kjent som Carlos Platou). Første nummer kom ut i mai 1978. Innholdet var for det meste konsertanmeldelser, artikler og intervjuer med band som Sham 69, 999, U.K. Subs etc. ispedd noe reggae-stoff.
Den Kongelige Nasjonale Mod (Skotsk)

**Den Kongelige Nasjonale Mod**, (skotsk gælisk: **Am Mòd Nàiseanta Rìoghail**), er en årlig, nasjonal mod, en festival med skotsk-gælisk sang, kunst og kultur.

Grunnlagt og drevet av An Comunn Gaidhealach (*The Gaelic Association*). St. Columba's Church i Glasgow hadde stor innvirkning på modens begynnelse. Kirkens kor ble i 1891 invitert til å holde en gælisk konsert i Oban, der Lord Archibald Campbell var i forsete. Konserten var en stor suksess og storparten av adelen var tilstede. Etter konserten underholdt koret ved middagen på Alexandra Hotel, og en beskrivelse av denne underholdningen er gitt i en av William Blacks noveller. Denne konserten var innledningen til den gæliske mod, og den første i rekken ble holdt i Oban det påfølgende året, der koret fra St. Columba Church vant korkonkurransen.

Den Kongelige Nasjonale Mod, vanligvis bare kalt *The Mod*, har blitt holdt nesten hvert år, i oktober, siden 1892. De eneste årene den ikke har blitt avholdt var i krigsårene 1914–1919 og 1939–1946.
Pumpernickel

**Pumpernickel** er et tradisjonelt rugbrød, fra Westfalen i Tyskland.  

Etter tyske, offentlige retningslinjer skal brødet bestå av 90 % grovt eller fullkorns rugmel. Dersom brødet lages av fullkorn, skal minst to tredeler være surdeig. Baketiden skal være minst 16 timer.

## Historie
Etter den opprinnelige oppskriften ble brødet laget av grovt mel, som ble lagt til svelling i varmt vann i mange timer. Deretter ble det bakt i lukkede former på 200 °C, før det dampet ved 100 °C i 16 til 24 timer. Dette fører til at stivelsen i melet karamelliserte, noe som ga pumpernikkelen den dypbrune fargen, og den karakteristiske lettsøtelige lukten og smaken. Årsaken til dette er Maillard-reaksjonen. Fordi brødet ikke inneholder hevelsesmiddel som surdeig eller gjær, blir det kompakt, saftig og faller lett fra hverandre. Brødet får heller ingen skorpe.

I dag blir vanligvis prosessen ved å lage Pumpernickel forkortet ved at deigen tilsettes surdeig, gjær og malt. Siden denne fremgangsmåten gjør at mindre stivelse blir karamellisert, blir sukkersirup tilsatt som en erstatning.

Pumpernickel har en veldig lang holdbarhetstid: I forseglet pose holder det seg i flere måneder, og i bokser i opptil to år.

Det sannsynligvis eldste bakeriet som fremdeles produserer Pumpernickel ble grunnlagt i 1570 av Jörgen Haverlanth i Soest, Tyskland. Bakeriet eies fortsatt den dag i dag av hans etterkommere.
## Referanser
L’Abidjanaise

«**L'Abidjanaise**» (Abidjans sang) er nasjonalsangen til Elfenbenskysten. Sangen ble landets nasjonalsang i 1960, og er det fortsatt selv om Abidjan mistet status som hovedstad i 1984. Teksten er skrevet av den katolske presten Pierre-Marie Coty (senere biskop) med en justering ved politikeren Mathieu Ekra (tilhørende metodistkirken, mens musikken er komponert av Pierre-Marie Coty og den katolske presten Pierre Michel Pango.

## Eksterne lenker
*
Domodedovo (by)

**Domodedovo** (russisk: Домоде́дово) er en by i Moskva oblast i Russland. Den ligger rundt 37&nbsp;km sør for Moskva.  Innbyggertall: 82&nbsp;300 (2005 est.), 54&nbsp;088 (folketelling 2002), 55&nbsp;294 (folketelling 1989). Økningen i innbyggertallet i forhold til siste folketelling skyldes at tre bosetninger i nærheten ble slått sammen med Domodedovo i 2004.

Domodedovo ble grunnlagt i 1900 som en bosetning ved en jernbanestasjon med samme navn. Byen er oppkalt etter en nærliggende landsby Domodedovo, som man kjenner til har eksistert siden 1410. Byen fikk bystatus i 1947. Domodedovo internasjonale lufthavn ligger kun få kilometer fra Domodedovo.

## Eksterne lenker
*
Madden-Julian-oscillasjon

**Madden-Julian oscillasjonen** (**MJO**) er en nedbørsanomali på planetær skala som forplanter seg langs ekvatorområdet. 

MJO er karakterisert ved en østlig forplantning av store områder med både økt og begrenset tropisk nedbør. Hovedsakelig skjer dette over Indiahavet og Stillehavet. Det unormale nedbørsmønsteret merker man først over vestlige deler av Indiahavet, før det forplanter seg over det varme vannet i vestlige og sentrale områder av det tropiske Stillehavet. Mønsteret ser derimot ut til å forsvinne når det flytter seg over de kjøligere havmassene i det østlige Stillehavet, men dukker så opp igjen i tropiske områder av Atlanterhavet og tilbake til Indiahavet. En våt fase med forsterket konveksjon og økt nedbør er etterfulgt av en tørr fase der konveksjonen blir svekket. Hver syklus varer omtrnt 30&ndash;60 dager, og på grunn av det blir MJO også kalt for «30&ndash;60 dagersoscillasjonen», «30&ndash;60 dagersbølgen» eller «intraperiodisk oscillasjon».

## Atmosfærisk mønster
Man har særskilte strømmønstre i både høyere og lavere deler av troposfæren i sammenheng med MJO-mønsteret. Disse sirkulasjonene strekker seg rundt hele kloden og er ikke bare avgrenset til den østlige halvkule.

MJO varierer mye fra år til år, og man kan ha lange perioder med stor aktivitet etterfulgt av år med svake svingninger. Denne variasjonen er koblet opp til El Niño-syklusen (ENSO). I Stillehavet har man ofte kraftig MJO-aktivitet 6&ndash;12 måneder før El Niño er på sitt kraftigste, mens MJO-aktiviteten er liten under La Niña-årene. Langs resten av ekvator er det interne dynamiske forhold i atmosfæren som virker inn på den årlige variasjonen av MJO. 

MJO-effekten påvirker monsunen både i India og Nord-Amerika, men i mye mindre grad i Nord-Amerika. 

## Påirkning på tropiske sykloner
MJO-fasen kan være en svært viktig faktor for utviklingen av tropiske stormer i Nord-Stillehavet og Nord-Atlanteren. Fo eksempel gir stigende bevegelser i samspill med MJO dårlige vilkår for å få dannet tropiske stormer, mens synkende luftbevegelser gir gode vilkår. I USA blir MJO tett overvåket for at man skal kunne få et bilde av hvordan orkansesongen vil utvikle seg. 

Selv om tropiske sykloner oppstår i den varme sesongen (vanligvis mai&ndash;november) på den nordlige halvkule i både Stillehavet og Atlanterhavet, har man store variasjoner i aktiviteten hvert år. Det har blitt funnet spor av at MJO styrer denne aktiviteten (særlig for de kraftigste syklonene). Når MJO går østover vil også området som er best egnet for å utvikle tropiske sykloner flytte seg østover fra det vestlige til det østlige Stillehavet og til slutt Atlanterhavet. Selv om det er en klar sammenheng her, er det flere faktorer enn MJO som skal til for å få dannet tropiske sykloner. For eksempel må havoverflatetemperaturen være høy nok og det vertikale vindskjæret svakt.
Meridional strøm

**Meridional strøm** er et meteorologisk begrep som betyr at den generelle strømmen går i retning nord-sør langs Jordens lengdegradslinjer. Ekstratropiske sykloner er i slike tilfeller ofte kraftige og flytter seg sakte. Lavtrykk med stormstyrke blir dannet i slike strømmønstre, men man kan også få uvanlige temperaturforhold som hete- og kuldebølger alt etter om luftstrømmen går mot ekvator eller mot polene.

## Se også
*Syklon
*Sonal strøm